
ОСНОВНОМ СУДУ У ТРЕБИЊУ                                                                           
 
На основу члана 43. став 2. тачка з. и у вези са чланом 241. Закона о кривичном поступку Републике Српске, п о д и ж е м

О П Т У Ж Н И Ц У


ПРОТИВ:

К.Д. 1993. 


Што је:


Дана 15.03.2026. године, око 16,00 часова, у породичној кући у мјесту ... општина Билећа, пријетњом да ће напасти на живот и безобзирним понашањем угрозио спокојство, тјелесни интегритет и душевно здравље своје ванбрачне партнерке оштећене В.М. свјестан свога дјела чије извршење је и хтио, на начин што је током вербалне расправе са оштећеном пријетио да ће запалити породичну кућу у којој живе заједно са малољетном кћерком, које ријечи су код оштећене изазвале осјећај страха и угрожености, те је оштећена сјела у возило са дјететом и упутила се у правцу Билеће, а када се удаљила пар стотина метара од куће, видјела је осумњиченог како износи из колибе бидон у којем се налази бензин и иде ка кући, па је о наведеном догађају путем телефона обавијестила ПС Билећа, а доласком патроле ПС Билећа на лице мјеста уочен је пожар на породичној кући, којом приликом је осумњичени рекао полицијским службеницима ПС Билећа да је лично изазвао пожар, а дана 17.03.2026. године оштећена је лично приступила у просторије ПС Билећа, којом приликом је навела да је осумњичени дуже вријеме вербално и психички узнемирава те да су у пожару изгорјеле ствари у њеном власништву, чиме јој је причињена материјална штета у неутврђеном износу. 


Дакле, пријетњом да ће напасти на живот, дрским, безобзирним понашањем, угрозио спокојство, тјелсни интегритет и душевно здравље члана своје породице. 

Чиме да je починио кривично дјело Насиље у породици или породичној заједници из члана 190. став 1. Кривичног законика Републике Српске.

